**Opatrenia k zníženiu možností šírenia koronavírusu**

- zákaz vstupu rodičov do priestorov školy internátu a jedálne,

- žiakov ZŠ odoberá pedagogický dozor vo vestibule školy, deti MŠ odoberajú pedagogickí zamestnanci pri vchode do internátu,

- odchod detí z MŠ je iba v presne stanovených časoch: 12:30, 15:00, 15:30, 16:00, 16:30 hod.,

- odoberanie individuálnej stravy (choroba) iba v stanovenom čase: 11:30, 12:20, 13:00, 14:00 hod. bočným vchodom do kuchyne,

- žiaci a zamestnanci, ktorí sa od 1. marca 2020 nachádzali na územiach Číny, Južnej Kórey, Iránu a Talianska zostanú v karanténe v domácom prostredí do 23. marca 2020,

- všetci žiaci a zamestnanci školy v prípade zmeny svojho zdravotného stavu (teplota nad 38℃, dýchavičnosť, malátnosť) okamžite zostanú v domácom prostredí,

- v prípade zistenia zvýšenia telesnej teploty žiakov a zamestnancov školy budú uvedení ihneď izolovaní a poslaní do domáceho prostredia,

- rušia sa všetky akcie žiakov školy a ŠKD mimo areálu školy,

- škola zabezpečí dostatok hygienických potrieb a dezinfekciu priestorov školy,

- všetky informácie k zníženiu možnosti šírenia koronavírusu budú zverejňované výveskami na vchodoch do školy a do internátu, aktuálne informácie budú sprostredkované školským rozhlasom, učiteľmi a vedením školy.

Mgr. Peter Borovský

 riaditeľ školy